# Har du brug for et pressekort i dit arbejde

DM (Dansk Magisterforening) og Fællesudvalget for Danske Presseorganisationer (FDP) udsteder pressekort til ordinære medlemmer af DM, der arbejder som informationsmedarbejdere, redaktører, journalister, programmedarbejdere og lignende, eller har selvstændig virksomhed inden for kommunikation, information og journalistik.

**Arbejdet skal have et omfang svarende til minimum 15 timer om ugen i gennemsnit og må ikke være fritidsarbejde.**

## FDP-pressekort

Kortet kan udstedes til personer, der har journalistisk eller lignende som hovederhverv eller væsentlig beskæftigelse, hvis arbejdet er relateret til medier og journalistisk, research og reportage. Kortet udstedes endvidere til studerende, der er journalistpraktikanter eller udfører journalistisk arbejde. Kortet fungerer som personlig og professionel legitimation og udstedes for en tre-årig periode. Kortet har samme myndighedsgodkendelse og udformning, som kort, der udstedes af fx Dansk Journalistforbund. Det vil sige, at pressekortet af Justitsministeriet er godkendt til at kunne give adgang gennem politiafspærringer. Kortet er gratis for DM-medlemmer.

**DM-pressekort**

Kortet udstedes til informationsmedarbejdere og kommunikationsmedarbejdere, som ikke beskæftiger sig med journalistisk research og reportage og/eller som ikke har brug for et pressekort, der giver adgang gennem politiafspærringer. Kortet udstedes endvidere til kommunikationsstuderende, som enten er i praktik indenfor kommunikations- og informationsområdet eller er andendelsstuderende med et relevant studiejob inden for området. Kortet fungerer som personlig og professionel legitimation og udstedes for en to-årig periode. Kortet har tekst på dansk og engelsk og giver erfaringsmæssigt adgang til fx udstillinger, pressemøder, interview med politikere og embedsmænd med mere. Kortet giver ikke adgang gennem politiafspærringer. Kortet er gratis for DM-medlemmer.

**Ønsker du at søge om et pressekort**

Udfyld blanketten nedenfor. Vedhæft pasfoto, som skal være i billedformat, fx jpg. Send blanket og pasfoto elektronisk til DM på mailadressen dm@dm.dk.

**Ansøgning om pressekort / Ansøgning om fornyelse af pressekort (foto vedlægges i begge tilfælde)**

 🞏 Jeg søger om et FDP-pressekort 🞏 Jeg søger om fornyelse af mit FDP-pressekort nr.:

 🞏 Jeg søger om et DM-pressekort 🞏 Jeg søger om fornyelse af mit DM-pressekort

Navn:

Adresse:

Postnummer og by: Medlemsnummer eller cpr.nr.:

Telefon: E-mail:

Arbejdsgiver eller eget firma:

Firmaadresse:

Postnummer og by: Telefon, arbejde:

Stillingsbetegnelse: Jobfunktion:

Antal timer ugentligt, hvor du arbejder med information/kommunikation og/eller journalistik:

Ved freelance: Angiv de vigtigste arbejdsgivere:

Jeg har haft min nuværende beskæftigelse/tilknytning siden (angiv dato):

Arbejdsgivers navn:

Arbejdsgivers e-mail:

**Kun ved ansøgning om FDP-pressekort:** Freelancere og selvstændige **skal** vedlægge en kort (max. en side) beskrivelse af og eksempler på journalistiske produkter, de har medvirket til med angivelse af programtitler, artikler, udgivelser med videre.

*Jeg erklærer på tro og love, at mine oplysninger er korrekte:*

Dato og underskrift